
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌ sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European și a Consiliului de modificare a Directivei 2009/18/CE de instituire a principiilor fundamentale care reglementează investigarea accidentelor din sectorul de transport maritim
(COM(2023)0270 – C9‑0189/2023 – 2023/0164(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0270),
–	având în vedere articolul 294 alineatul (2) și articolul 100 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0189/2023),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Comitetului Economic și Social European din ...[footnoteRef:1], , [1: 	Nepublicat încă în Jurnalul Oficial.] 

–	având în vedere avizul Comitetului Regiunilor din ..., [footnoteRef:2], [2: 	Nepublicat încă în Jurnalul Oficial.] 

–	având în vedere articolul 59 din Regulamentul său de procedură,
–	având în vedere avizul Comisiei pentru pescuit,
–	având în vedere raportul Comisiei pentru transport și turism (A9‑0000/2023),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	îi încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de directivă</DocAmend>
<Article>Considerentul 7</Article>
	

	Textul propus de Comisie
	Amendamentul

	(7)	Navele de pescuit cu o lungime mai mică de 15 metri sunt în prezent excluse din domeniul de aplicare al Directivei 2009/18/CE și, prin urmare, investigațiile privind accidentele maritime care implică aceste de nave de pescuit se desfășoară într-un mod nesistematic și nearmonizat. Navele respective sunt mai expuse riscului de a se răsturna, iar situațiile în care membrii echipajului cad peste bord sunt relativ frecvente. Prin urmare, este necesară protecția acestor nave de pescuit, a membrilor echipajelor lor și a mediului prin introducerea unei evaluări preliminare a accidentelor maritime foarte grave care implică nave de pescuit cu o lungime mai mică de 15 metri, pentru a stabili dacă autoritățile ar trebui să inițieze o investigație privind siguranța.
	(7)	Navele de pescuit cu o lungime mai mică de 15 metri sunt în prezent excluse din domeniul de aplicare al Directivei 2009/18/CE și, prin urmare, investigațiile privind accidentele maritime care implică aceste de nave de pescuit se desfășoară într-un mod nesistematic și nearmonizat. Introducerea unei posibilități de evaluare preliminară a accidentelor maritime foarte grave care implică nave de pescuit cu o lungime mai mică de 15 metri, pentru a stabili dacă autoritățile ar trebui să inițieze o investigație privind siguranța ar aduce unele beneficii în ceea ce privește protejarea acestor nave de pescuit și a echipajului acestora. Cu toate acestea, Comisia ar trebui să efectueze o evaluare ex ante și o analiză cost-beneficiu a extinderii domeniului de aplicare la navele de pescuit cu o lungime mai mică de 15 metri, pentru a evita orice sarcină administrativă pentru autoritățile naționale de anchetă.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de directivă</DocAmend>
<Article>Considerentul 12</Article>
	

	Textul propus de Comisie
	Amendamentul

	(12)	În lumina celor menționate anterior, EMSA trebuie să organizeze cursuri de formare privind tehnici specifice și evoluții și tehnologii noi care pot fi relevante pentru investigarea accidentelor în viitor. Aceste cursuri de formare trebuie să se axeze, printre altele, pe combustibilii din surse regenerabile și cu emisii scăzute de carbon, care sunt deosebit de relevanți având în vedere pachetul „Pregătiți pentru 55”, și pe automatizare, precum și pe normele Regulamentului general privind protecția datelor (RGPD).
	(12)	În lumina celor menționate anterior, EMSA trebuie să organizeze sesiuni de formare periodice și programe de certificare privind tehnici specifice și evoluții și tehnologii noi care pot fi relevante pentru investigarea accidentelor în viitor. Aceste cursuri de formare trebuie să se axeze, printre altele, pe combustibilii din surse regenerabile și cu emisii scăzute de carbon, care sunt deosebit de relevanți având în vedere pachetul „Pregătiți pentru 55”, și pe automatizare, precum și pe normele Regulamentului general privind protecția datelor (RGPD).


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de directivă</DocAmend>
<Article>Considerentul 14 a (nou)</Article>
	

	Textul propus de Comisie
	Amendamentul

	
	(14a)	Pentru a se asigura că anexele sunt actualizate, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei în ceea ce privește modificarea anexelor în lumina modificărilor aduse dreptului maritim internațional, astfel cum este reglementat de OMI. Este deosebit de important ca, în cadrul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare*. În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 2 – litera b</Article>
<DocAmend2>Directiva 2009/18/CE</DocAmend2>
<Article2>Articolul 2 – alineatul 2 – litera d</Article2>
	

	Textul propus de Comisie
	Amendamentul

	(b)	litera (d) se elimină.
	(b)	Litera (d) se înlocuiește cu următorul text:

	
	(d)	nave de pescuit cu o lungime mai mică de 15 metri, cu excepția cazului în care autoritatea responsabilă cu investigațiile decide să nu inițieze o investigație privind siguranța pe baza unei evaluări preliminare.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 5</Article>
<DocAmend2>Directiva 2009/18/CE</DocAmend2>
<Article2>Articolul 5 – alineatul 2 – paragraful 1</Article2>
	

	Textul propus de Comisie
	Amendamentul

	În cazul unei nave de pescuit cu o lungime mai mică de 15 metri, autoritatea responsabilă de investigații realizează o evaluare preliminară a accidentului maritim foarte grav pentru a stabili dacă să efectueze sau nu o investigație privind siguranța.
	În cazul unei nave de pescuit cu o lungime mai mică de 15 metri, autoritatea responsabilă de investigații poate realiza o evaluare preliminară a accidentului maritim foarte grav pentru a stabili dacă să efectueze sau nu o investigație privind siguranța.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 5</Article>
<DocAmend2>Directiva 2009/18/CE</DocAmend2>
<Article2>Articolul 5 – alineatul 2 – paragraful 2</Article2>
	

	Textul propus de Comisie
	Amendamentul

	În cazul în care autoritatea responsabilă de investigații decide să nu efectueze o investigație privind siguranța a unui accident maritim foarte grav care a implicat o navă de pescuit cu o lungime mai mică de 15 metri, motivele pe care se întemeiază respectiva decizie se înregistrează și se notifică în conformitate cu articolul 17 alineatul (3).
	eliminat


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 5</Article>
<DocAmend2>Directiva 2009/18/CE</DocAmend2>
<Article2>Articolul 5 – alineatul 6</Article2>
	

	Textul propus de Comisie
	Amendamentul

	6.	Pentru a decide dacă un accident sau incident maritim produs în timp ce nava este amarată, fie la țărm, fie de altă navă, sau în doc și în care sunt implicați lucrători de la țărm sau lucrători portuari s-a produs „în legătură directă cu operațiunile unei nave”, fiind supus așadar unei investigații privind siguranța, se acordă o atenție deosebită implicării și relevanței structurii, echipamentelor, procedurilor, echipajului și administrării navei pentru activitatea desfășurată.
	6.	Pentru a decide dacă un accident sau incident maritim produs în timp ce nava este amarată, fie la țărm, fie de altă navă, sau în doc și în care sunt implicați lucrători de la țărm sau lucrători portuari s-a produs „în legătură directă cu operațiunile unei nave”, fiind supus așadar unei investigații privind siguranța, se acordă o atenție deosebită implicării și relevanței structurii, echipamentelor, procedurilor, echipajului și administrării navei pentru activitatea desfășurată. Atunci când este necesar, se completează o listă de verificare privind sănătatea și siguranța.


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 5</Article>
<DocAmend2>Directiva 2009/18/CE</DocAmend2>
<Article2>Articolul 5 – alineatul 7</Article2>
	

	Textul propus de Comisie
	Amendamentul

	7.	O investigație privind siguranța se inițiază imediat după producerea accidentului sau incidentului maritim și, în orice caz, nu mai târziu de două luni de la producerea acestuia.
	7.	O investigație privind siguranța se inițiază imediat după producerea accidentului sau incidentului maritim și, în orice caz, nu mai târziu de o lună de la producerea acestuia.


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 7 – litera a</Article>
<DocAmend2>Directiva 2009/18/CE</DocAmend2>
<Article2>Articolul 7 – alineatul 1 – paragraful 3</Article2>
	

	Textul propus de Comisie
	Amendamentul

	Desfășurarea de investigații privind siguranța în paralel asupra aceluiași accident sau incident maritim se limitează în mod strict la situații excepționale. În astfel de situații, statele membre notifică Comisiei motivele care au stat la baza desfășurării unor astfel de investigații în paralel. Statele membre care desfășoară investigații în paralel cooperează între ele. În special organele de anchetă implicate fac schimb de informații pertinente culese pe parcursul investigațiilor, în special pentru a ajunge la concluzii comune, în măsura în care acest lucru este posibil.
	Desfășurarea de investigații privind siguranța în paralel asupra aceluiași accident sau incident maritim se limitează în mod strict la situații excepționale. În astfel de situații, statele membre notifică Comisiei motivele care au stat la baza desfășurării unor astfel de investigații în paralel. Statele membre care desfășoară investigații în paralel cooperează între ele. În special organele de anchetă implicate fac schimb în timp util de informații culese pe parcursul investigațiilor, în special pentru a ajunge la concluzii comune, în măsura în care acest lucru este posibil.


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 7 – litera b</Article>
<DocAmend2>Directiva 2009/18/CE</DocAmend2>
<Article2>Articolul 7 – alineatul 1 a</Article2>
	

	Textul propus de Comisie
	Amendamentul

	1a.	Pe parcursul desfășurării investigației privind siguranța maritimă, statele interesate în mod deosebit trebuie să acorde asistență, în măsura în care acest lucru este posibil, statului sau statelor membre care efectuează investigația privind siguranța maritimă, oferind acces la informațiile relevante pentru investigația privind siguranța maritimă. Anchetatorului sau anchetatorilor care efectuează o investigație privind siguranța maritimă trebuie să li se acorde, de asemenea, acces la inspectori guvernamentali, ofițeri ai pazei de coastă, operatori ai serviciilor de trafic maritim, piloți și alți membri ai personalului maritim din statul interesat în mod deosebit.
	1a.	Pe parcursul desfășurării investigației privind siguranța maritimă, statele interesate în mod deosebit trebuie să acorde asistență, în măsura în care acest lucru este posibil, statului sau statelor membre care efectuează investigația privind siguranța maritimă, oferind acces la toate informațiile pentru investigația privind siguranța maritimă. Anchetatorului sau anchetatorilor care efectuează o investigație privind siguranța maritimă trebuie să li se acorde, de asemenea, acces la inspectori guvernamentali, ofițeri ai pazei de coastă, operatori ai serviciilor de trafic maritim, piloți și alți membri ai personalului maritim din statul interesat în mod deosebit.


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 8</Article>
<DocAmend2>Directiva 2009/18/CE</DocAmend2>
<Article2>Articolul 8 – alineatul 1 – paragraful 3</Article2>
	

	Textul propus de Comisie
	Amendamentul

	În vederea desfășurării de investigații obiective privind siguranța, autoritatea responsabilă de investigații este independentă din punct de vedere organizațional, juridic și al luării deciziilor față de orice parte ale cărei interese ar putea veni în conflict cu sarcina ce i-a fost încredințată.
	În vederea desfășurării de investigații obiective privind siguranța și în vederea evitării oricărui conflict de interese, autoritatea responsabilă de investigații este independentă din punct de vedere organizațional, juridic și al luării deciziilor față de orice parte ale cărei interese ar putea veni în conflict cu sarcina ce i-a fost încredințată.


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 8</Article>
<DocAmend2>Directiva 2009/18/CE</DocAmend2>
<Article2>Articolul 8 – alineatul 3</Article2>
	

	Textul propus de Comisie
	Amendamentul

	3.	Activitățile încredințate autorității responsabile de investigații pot fi extinse la culegerea și analiza informațiilor privind siguranța maritimă, în special în scopuri preventive, în măsura în care aceste activități nu aduc atingere independenței acesteia și nu determină asumarea de responsabilități în probleme de reglementare, administrative sau de standardizare.
	3.	Activitățile încredințate autorității responsabile de investigații sunt extinse pentru a include culegerea, analiza și prelucrarea informațiilor privind siguranța maritimă, în special în scopuri preventive, în măsura în care aceste activități nu aduc atingere independenței acesteia și nu determină asumarea de responsabilități în probleme de reglementare, administrative sau de standardizare.


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 8</Article>
<DocAmend2>Directiva 2009/18/CE</DocAmend2>
<Article2>Articolul 8 – alineatul 4</Article2>
	

	Textul propus de Comisie
	Amendamentul

	4.	Statele membre, acționând în cadrul propriilor sisteme juridice, iau măsurile necesare pentru ca anchetatorilor din cadrul autorității lor responsabile de investigații sau al oricărei alte autorități responsabile de investigații căreia i-au delegat sarcina de investigare privind siguranța maritimă, iar atunci când este cazul, în cooperare cu autoritățile competente să desfășoare anchetele judiciare, să li se pună la dispoziție toate informațiile pertinente pentru desfășurarea investigației privind siguranța maritimă și, prin urmare, să fie autorizați:
	4.	Statele membre, acționând în cadrul propriilor sisteme juridice, iau măsurile necesare pentru ca anchetatorilor din cadrul autorității lor responsabile de investigații sau al oricărei alte autorități responsabile de investigații căreia i-au delegat sarcina de investigare privind siguranța maritimă, iar atunci când este cazul, în cooperare cu autoritățile competente să desfășoare anchetele judiciare, să li se pună la dispoziție toate informațiile și mijloacele tehnologice pertinente pentru desfășurarea investigației privind siguranța maritimă și, prin urmare, să fie autorizați:


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 8</Article>
<DocAmend2>Directiva 2009/18/CE</DocAmend2>
<Article2>Articolul 8 – alineatul 4 – litera ia (nouă)</Article2>
	

	Textul propus de Comisie
	Amendamentul

	
	(ia)	să solicite asistență din partea Comisiei și a Agenției Europene pentru Siguranță Maritimă (EMSA), în conformitate cu articolul 17a alineatul (2);


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 15</Article>
<DocAmend2>Directiva 2009/18/CE</DocAmend2>
<Article2>Articolul 17 a – alineatul 1</Article2>
	

	Textul propus de Comisie
	Amendamentul

	1.	Comisia facilitează dezvoltarea capacităților, precum și schimbul de cunoștințe în cadrul autorităților responsabile de investigații și între acestea, prin furnizarea de cursuri de formare privind noile evoluții juridice și tehnologice, tehnici și instrumente specifice și tehnologii legate de nave, echipamentele și operațiunile acestora.
	1.	Comisia și Agenția Europeană pentru Siguranță Maritimă (EMSA) facilitează dezvoltarea capacităților, precum și schimbul de cunoștințe în cadrul autorităților responsabile de investigații și între acestea, prin furnizarea de sesiuni de formare și certificări privind noile evoluții juridice și tehnologice, tehnici și instrumente specifice și tehnologii legate de nave, echipamentele și operațiunile acestora.


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 15</Article>
<DocAmend2>Directiva 2009/18/CE</DocAmend2>
<Article2>Articolul 17 a – alineatul 2</Article2>
	

	Textul propus de Comisie
	Amendamentul

	2.	La cererea autorităților responsabile de investigații din statele membre și presupunând că nu există niciun conflict de interese, Comisia oferă sprijin operațional respectivelor state membre pentru desfășurarea investigațiilor lor privind siguranța. Acest sprijin include furnizarea de instrumente sau echipamente analitice de specialitate, precum și de expertiză.
	2.	La cererea autorităților responsabile de investigații din statele membre și presupunând că nu există niciun conflict de interese, Comisia și EMSA oferă sprijin operațional și tehnologic respectivelor state membre pentru desfășurarea investigațiilor lor privind siguranța. Acest sprijin include furnizarea de instrumente sau echipamente analitice de specialitate, precum și de expertiză.


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 15</Article>
<DocAmend2>Directiva 2009/18/CE</DocAmend2>
<Article2>Articolul 17 a – alineatul 2 a (nou)</Article2>
	

	Textul propus de Comisie
	Amendamentul

	
	2a.	Comisia și EMSA oferă cursuri de formare specifice autorităților responsabile de investigații privind utilizarea tehnologiilor și a echipamentelor de investigație, precum și cu privire la noile tehnologii legate de evoluțiile din domeniul transportului maritim.


Or. <Original>{EN}en</Original>
</Amend>
<Amend>Amendamentul		<NumAm>18</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 17 – partea introductivă</Article>
	

	Textul propus de Comisie
	Amendamentul

	(17)	La articolul 20, al patrulea paragraf se înlocuiește cu următorul text:
	(17)	Articolul 20 se înlocuiește cu următorul text:


Or. <Original>{EN}en</Original>
(32009L0018)
</Amend>
<Amend>Amendamentul		<NumAm>19</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 17</Article>
<DocAmend2>Directiva 2009/18/CE</DocAmend2>
<Article2>Articolul 20 – paragraful 1</Article2>
	

	Textul în vigoare
	Amendamentul

	Comisia poate să actualizeze definițiile din prezenta directivă, precum și trimiterile la actele comunitare și la instrumentele OMI, în conformitate cu procedura menționată la articolul 18 alineatul (2), în vederea alinierii acestora la măsurile comunitare sau la măsurile OMI care au intrat în vigoare, cu respectarea limitelor impuse de prezenta directivă.
	Comisia adoptă acte delegate în conformitate cu articolul 20a pentru a modifica prezenta directivă prin actualizarea definițiilor și a anexelor în vederea respectării modificărilor aduse dreptului maritim internațional, astfel cum sunt reglementate de OMI, precum și pentru a actualiza trimiterile la alte acte ale Uniunii și la instrumentele OMI care au intrat în vigoare, cu respectarea limitelor impuse de prezenta directivă. 


Or. <Original>{EN}en</Original>
(32009L0018)
</Amend>
<Amend>Amendamentul		<NumAm>20</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 17</Article>
<DocAmend2>Directiva 2009/18/CE</DocAmend2>
<Article2>Articolul 20 – paragraful 2</Article2>
	

	Textul în vigoare
	Amendamentul

	Măsurile respective, destinate să modifice elemente neesențiale ale prezentei directive, printre altele, prin completarea acesteia, se adoptă în conformitate cu procedura de reglementare cu control menționată la articolul 19 alineatul (3).
	eliminat


Or. <Original>{EN}en</Original>
(32009L0018)
</Amend>
<Amend>Amendamentul		<NumAm>21</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 17</Article>
<DocAmend2>Directiva 2009/18/CE</DocAmend2>
<Article2>Articolul 20 – paragraful 3</Article2>
	

	Textul în vigoare
	Amendamentul

	În temeiul aceleiași proceduri, Comisia poate, de asemenea, modifica anexele.
	eliminat


Or. <Original>{EN}en</Original>
(32009L0018)
</Amend>
<Amend>Amendamentul		<NumAm>22</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 17 a (nou)</Article>
<DocAmend2>Directiva 2009/18/CE</DocAmend2>
<Article2>Articolul 20 a (nou)</Article2>
	

	Textul propus de Comisie
	Amendamentul

	
	(17a)	Se introduce următorul articol (20a):

	
	Articolul 20a 

	
	Exercitarea delegării de competențe

	
	1. 	Competența de a adopta acte delegate este conferită Comisiei în condițiile prevăzute la prezentul articol.

	
	2. 	Competența de a adopta actele delegate menționate la articolul 20 se conferă Comisiei pentru o perioadă de timp nedeterminată începând de la [data intrării în vigoare].

	
	3. 	Delegarea de competențe prevăzută la articolul 20 poate fi revocată în orice moment de către Parlamentul European sau de către Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.

	
	4. 	Înainte de a adopta un act delegat, Comisia consultă experții desemnați de fiecare stat membru în conformitate cu principiile stabilite în Acordul interinstituțional din 13 aprilie 2016 privind o mai bună legiferare.

	
	5. 	De îndată ce adoptă un act delegat, Comisia îl notifică simultan Parlamentului European și Consiliului.

	
	6. 	Un act delegat adoptat în temeiul articolului 20 intră în vigoare numai dacă nici Parlamentul European, nici Consiliul nu au ridicat obiecții în termen de două luni de la notificarea acestuia către Parlamentul European și Consiliu sau dacă, înaintea expirării termenului respectiv, ambele instituții au informat Comisia că nu vor formula obiecții. Respectivul termen se prelungește cu două luni la inițiativa Parlamentului European sau a Consiliului.


Or. <Original>{EN}en</Original>
</Amend></RepeatBlock-Amend>

[bookmark: _Toc147396381]EXPUNERE DE MOTIVE
Prezenta propunere se referă la o modificare a Directivei 2009/18/CE a Parlamentului European și a Consiliului din 23 aprilie 2009 de instituire a principiilor fundamentale care reglementează investigarea accidentelor din sectorul de transport maritim și de modificare a Directivei 1999/35/CE a Consiliului și a Directivei 2002/59/CE a Parlamentului European și a Consiliului.
Directiva 2009/18/CE prevede un sistem de investigații privind siguranța pentru a desprinde învățăminte din accidentele maritime și pentru a preveni repetarea acestora. Accidentele maritime care intră în domeniul de aplicare al directivei sunt investigate pentru a îmbunătăți siguranța maritimă și pentru a proteja mediul marin.
Obiectivul general al revizuirii directivei este de a îmbunătăți siguranța maritimă și protecția mediului marin. Actualul cadru de reglementare al UE ar trebui actualizat pentru (i) a menține normele UE acolo unde este necesar și proporțional; (ii) a asigura punerea lor corectă în aplicare; și (iii) a elimina eventuala suprapunere a obligațiilor și neconcordanțele dintre acte legislative conexe. Obiectivul general este de a asigura un cadru juridic clar, simplu și actualizat, care să sporească nivelul general de siguranță.
Raportoarea propune unele amendamente care vizează alinierea deplină la dreptul maritim internațional, o abordare realistă în ceea ce privește domeniul de aplicare, precum și investigațiile privind siguranța și îmbunătățirea siguranței lucrătorilor portuari implicați în accidente maritime.
În primul rând, propunerea prevede că investigațiile privind siguranța trebuie să înceapă în termen de cel mult două luni de la data accidentului. Raportoarea sugerează scurtarea acestei perioade, pentru a mări eficiența și eficacitatea procesului de anchetă. 
În al doilea rând, în ceea ce privește domeniul de aplicare, Comisia Europeană sugerează să se acorde mai multă atenție cauzelor accidentelor și incidentelor în care sunt implicate navele de pescuit. Analizând posibilele consecințe pentru includerea navelor de pescuit mai mici în domeniul de aplicare al prezentei directive, raportoarea a exprimat unele îndoieli cu privire la caracterul practic al unui domeniu de aplicare extins. Având în vedere faptul că ar putea fi foarte util să se faciliteze implicarea statelor membre în desfășurarea de anchete privind accidentele navelor de pescuit de mici dimensiuni, pe baza unor date standardizate legate de accidente, includerea navelor de pescuit mai mici care intră în domeniul de aplicare al prezentei directive poate avea un impact major asupra resurselor disponibile ale autorităților de anchetă ale statelor membre. Pe scurt, este vorba despre o chestiune de practică și de fezabilitate din perspectiva statelor membre.
În cele din urmă, raportoarea consideră că directiva ar trebui să fie în conformitate cu dreptul maritim internațional și, prin urmare, cu legislația OMI. Aceasta înseamnă că dispozițiile directivei ar trebui să fie suficient de flexibile (este nevoie de trimiteri dinamice la legislația internațională), astfel încât directiva să poată fi adaptată în urma oricăror modificări ale legislației OMI.

